## Naredba o određivanju proizvoda automobilske i gumarske industrije koji se mogu stavljati u promet samo ako su opskrbljeni jamstvenim listom, tehničkom uputom i popisom servisa, te o najmanjem trajanju jamstvenog roka i roka osiguranog servisiranja za te proizvode

### NN 34/2003 (6.3.2003.), Naredba o određivanju proizvoda automobilske i gumarske industrije koji se mogu stavljati u promet samo ako su opskrbljeni jamstvenim listom, tehničkom uputom i popisom servisa, te o najmanjem trajanju jamstvenog roka i roka osiguranog servisiranja za te proizvode

# DRŽAVNI ZAVOD ZA NORMIZACIJU I MJERITELJSTVO

451

Na teme­lju
članka 39. stavak 6. i članka 40. stavak 4. Zakona o normizaciji (»Narodne
novine« br. 55/96), ravnate­lj Državnog zavoda za normizaciju i mjerite­ljstvo
donosi

## NAREDBU

### O ODREĐIVANJU PROIZVODA AUTOMOBILSKE I GUMARSKE INDUSTRIJE KOJI SE MOGU STAVLJATI U PROMET SAMO AKO SU OPSKRBLJENI JAMSTVENIM LISTOM, TEHNIČKOM UPUTOM I POPISOM SERVISA, TE O NAJMANJEM TRAJANJU JAMSTVENOG ROKA I ROKA OSIGURANOG SERVISIRANJA ZA TE PROIZVODE

1.
Proizvodi automobilske i gumarske industrije u smislu ove naredbe, koji se mogu
stav­ljati u promet na hrvatsko tržište samo ako su opskrb­ljeni jamstvenim
listom i tehničkom uputom odnosno uputom za uporabu, popisom ovlaštenih servisa
i ako su za ­njih utvrđeni jamstveni rok i rok osiguranog servisira­nja jesu:

(1) cestovna motorna i prik­ljučna vozila (kao
cjelina)

(2) motori za cestovna motorna vozila koji se kao
posebni proizvodi stav­ljaju u promet

(3) gume za cestovna motorna i prik­ljučna vozila
(nove i obnov­ljene).

Davalac jamstva dužan je za proizvode navedene u
podtočki 3. ovog članka u uputi za uporabu navesti način održava­nja guma
tijekom korište­nja, dok popis servisa podrazumijeva popis ovlaš­tenih
prodajnih mjesta/vulkanizera gdje se mogu dobiti stručni savjeti vezano za korište­nje
gume predmetne marke i gdje se mogu reklamirati ma­njkavosti gume.

2. Jamstveni rok za cestovna motorna i prik­ljučna
vozila iz točke 1. članka 1. ove naredbe ne može biti kraći od jedne godine ili
dok vozilo ne prijeđe 20.000 kilometara.

Jamstveni rok za motore za cestovna motorna vozila iz
točke 2. članka 1. ove naredbe ne može biti kraći od šest mjeseci.

Jamstveni rok za gume za cestovna motorna i prik­ljučna
vozila iz točke 3. članka ove naredbe ne može biti kraći od jedne godine.

3. Jamstveni rok za cestovna i prik­ljučna vozila poči­nje
teći na dan prodaje kupcu cestovnog motornog odnosno prik­ljučnog vozila.

Jamstveni rok za motore za cestovna motorna vozila poči­nje
teći na dan prodaje na malo predmetnog motora.

Jamstveni rok za motore za gume za cestovna motorna i
prik­ljučna vozila poči­nje teći na dan prodaje na malo predmetne gume.

4. Rok osiguranog servisira­nja za proizvode
automobilske industrije iz članka 1. ove naredbe ne može biti kraći od sedam
godina. Rok osiguranog servisira­nja za gume nije propisan.

5. Davalac jamstva odnosno ovlašteni servis dužan je
obaviti uslugu održava­nja ili popravka proizvoda automobilske industrije iz članka
1. ove naredbe u roku 45 dana od dana primitka zahtjeva za obav­lja­nje tih
usluga.

6. Na dan stupa­nja na snagu ove naredbe prestaju važiti
od­red­be točke 1. pod 9), 12) i 13) Naredbe o određiva­nju proizvoda koji se
mogu stav­ljati u promet samo ako su opskrb­ljeni garancijskim listom, tehničkom
uputom i popisom ovlaštenih servisa te o najma­njem traja­nju garancijskog roka
za te proizvode (»Službeni list« br. 5/78, »Narodne novine« broj 53/91) i
Naredba o određiva­nju proizvoda automobilske industrije koji se mogu stav­ljati
u promet samo ako su opskrb­ljeni garancijskim listom i tehničkom uputom te o
najma­njem traja­nju garantnog lista i roka osiguranog servisira­nja za te
proizvode. (»Službeni list« br. 9/81, »Narodne novine« broj 53/91.).

7. Ova naredba stupa na snagu osam dana od dana
objave u »Narodnim novinama«.

Klasa: 011-02/03-02/1
Urbroj: 558-04/8-03-1
Zagreb, 21. siječ­nja 2003.

Ravnate­lj
**dr. sc. Jakša Topić, dipl. ing**., v. r.

if !supportEmptyParas endif

Naredba, NN 34/2003-451